CELEX: 62011TN0094
Language: da
Date: 2011-02-22 00:00:00
Title: Sag T-94/11: Sag anlagt den 22. februar 2011 — AU Optronics mod Kommissionen

16.4.2011   
            
            
               DA
            
            
               Den Europæiske Unions Tidende
            
            
               C 120/14
            
         Sag anlagt den 22. februar 2011 — AU Optronics mod Kommissionen
   (Sag T-94/11)
   2011/C 120/34
   Processprog: engelsk
   
      Parter
   
   
      Sagsøger: AU Optronics Corp. (Hsinchu, Taiwan) (ved barrister B. Hartnett og advokat O. Geiss)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Kommissionens afgørelse K(2010) 8761 endelig af 8. december 2010 i sag COMP/39.309 — LCD — Flydende krystal-skærme annulleres, for så vidt som den vedrører sagsøgeren.
            
         
               —
            
            
               Subsidiært nedsættes den bøde, der er blevet pålagt sagsøgeren.
            
         
               —
            
            
               Europa-Kommissionen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Sagsøgeren gør til støtte for søgsmålet otte anbringender gældende.
   
               1)
            
            
               Første anbringende om, at Kommissionen ikke retligt og bevismæssigt fyldestgørende har godtgjort, at Kommissionen har beføjelse til at anvende artikel 101 TEUF og EØS-aftalens artikel 53, idet:
               
                           —
                        
                        
                           Kommissionen ikke har godtgjort sin stedlige kompetence.
                        
                     
                           —
                        
                        
                           Kommissionen ikke har godtgjort, at den påståede aftale havde en umiddelbar, væsentlig og forudsigelig indvirkning i EØS.
                        
                     
         
               2)
            
            
               Andet anbringende om, at Kommissionen har begået en åbenbar retlig og faktuel fejl ved at anvende artikel 101 TEUF og EØS-aftalens artikel 53.
            
         
               3)
            
            
               Tredje anbringende om, at Kommissionen har tilsidesat sagsøgerens ret til forsvar.
            
         
               4)
            
            
               Fjerde anbringende om, at Kommissionen har begået en fejl, da den fastlagde varigheden af overtrædelsen.
            
         
               5)
            
            
               Femte anbringende om, at Kommissionen har begået en åbenbar fejl ved fastsættelsen af grundbeløbet for bøden, især da:
               
                           —
                        
                        
                           Kommissionen har begået en åbenbar fejl ved beregningen af salgsværdien.
                        
                     
                           —
                        
                        
                           Kommissionen har begået en åbenbar fejl ved at undlade at tage højde for sagsøgerens individuelle adfærd ved vurderingen af overtrædelsens alvorlighed.
                        
                     
         
               6)
            
            
               Sjette anbringende om, at Kommissionen har undladt at give en tilstrækkelig begrundelse ved vurderingen af overtrædelsens alvorlighed.
            
         
               7)
            
            
               Syvende anbringende om, at Kommissionen har anvendt samarbejdsmeddelelsen fra 2002 (1) forkert, idet:
               
                           —
                        
                        
                           Kommissionen har begået en åbenbar fejl ved ikke at nå frem til den konklusion, at sagsøgerens samarbejde udgjorde en væsentlig merværdi, som fortjener en nedsættelse til eller tæt på den øvre ende af 20-30 %-området
                        
                     
                           —
                        
                        
                           Kommissionen har begået en åbenbar retlig fejl ved at basere sin afgørelse på kriterier, som ikke er nævnt i samarbejdsmeddelelsen af 2002, og
                        
                     
                           —
                        
                        
                           Kommissionen som følge heraf har tilsidesat sagsøgerens ret til forsvar.
                        
                     
         
               8)
            
            
               Ottende anbringende om, at Kommissionen har tilsidesat sagsøgerens ret til en retfærdig rettergang og som følge heraf har tilsidesat artikel 47 i Den Europæiske Unions charter om grundlæggende rettigheder og artikel 6 i den europæiske menneskerettighedskonvention, idet:
               
                           —
                        
                        
                           sagsøgeren ikke fik mulighed for at føre vidner eller stille spørgsmål til Kommissionens vidner,
                        
                     
                           —
                        
                        
                           sagsøgeren ikke fik lejlighed til at fremsætte bemærkninger ved beregningen af den bøde, der er blevet pålagt sagsøgeren,
                        
                     
                           —
                        
                        
                           bøden blev pålagt efter en mundtlig høring, som ikke var offentlig, og som beslutningstageren ikke deltog i, og
                        
                     
                           —
                        
                        
                           den anfægtede afgørelse blev vedtaget af et administrativt organ, og ingen domstol har kompetence til at efterprøve alle aspekter ved beslutningen.
                        
                     
         
      (1)  Kommissionens meddelelse om bødefritagelse eller bødenedsættelse i kartelsager (tekst med EØS-relevans) (EFT 2002 C 45, s. 3).